
Apstiprināts ar 
Valsts izglītības attīstības aģentūras 
2026.gada 17.septembra rīkojumu Nr. 1.-5.2/26/245

Nemateriālā kultūras mantojuma apgūšanas un pārmantošanas programma
 “Pulkā eimu, pulkā teku” 

Latvijas bērnu un jauniešu folkloras kopu 
Nacionālais sarīkojums “Nāc talkā!”
 
NOLIKUMS

MĒRĶIS
Bērnu un jauniešu motivēšana līdzdalībai tradicionālās kultūras mantojuma apguvē, tā aktualizācija mūsdienu sabiedrībā un dalībnieku pašizpausmes rosināšana dažādās tradicionālās kultūras jomās. 

UZDEVUMI
1. Motivēt bērnus un jauniešus līdzdalībai tradicionālās kultūras mantojuma apguvē.
2. Aktualizēt tradicionālā mantojuma dzīvotspēju mūsdienu sabiedrībā.
3. Popularizēt tradicionālās kultūras mantojuma lokālo daudzveidību.

RĪKOTĀJI 
4. Valsts izglītības attīstības aģentūra (VIAA) sadarbībā ar Jelgavas novada domi, bērnu un jauniešu folkloras kopu Reģionālo koordinatoru padomi, pašvaldībām, tradicionālās kultūras biedrību “Aprika” un Kultūras biedrību “MakeArt”.

DALĪBNIEKI
5. Latvijas novadu un diasporas bērnu un jauniešu folkloras kopas vai individuāli dalībnieki, kuri ir piedalījušies reģionālajos sarīkojumos, kopj savas lokālās tradīcijas un ir apguvuši 2026./2027. mācību gada tēmu „Ko sēsi, to pļausi: talkas tradīcijas Latvijas vēsturiskajās zemēs”.

DALĪBNIEKA PERSONAS DATU APSTRĀDE
6. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
7.  Folkloras kopas pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti. Informācija par VIAA veikto personas datu apstrādi ir pieejama: https://www.viaa.gov.lv/lv/personas-datu-apstrade-valsts-izglitibas-attistibas-agentura

NORISES LAIKS UN VIETA
8.  Latvijas bērnu un jauniešu folkloras kopu Nacionālais sarīkojums “Nāc talkā!” (turpmāk - Nacionālais sarīkojums) notiek 2027. gada 15. - 16. maijā Vilcē, Jelgavas novadā:
	8.1. 2027. gada 15. maijs – svētku atklāšana, interaktīvas darbnīcas Vilces muižas parkā, folkloras konkursu “Dziesmu dziedu, kāda bija”, “Vedam danci”, “Klaberjakte”, “Teci, teci, valodiņa” un “Anekdošu virpulis” laureātu koncerts, kopmuzicēšana un stāstu vakars Vilces muižā, folkloras kopu aktivitātes Vilcē un apkārtnē, danči pie Vilces tautas nama. 
8.2. 2027. gada 16. maijs – Novadu koncerts, rotaļu un spēļu sarīkojums un festivāla noslēgums Vilces estrādē.
9. Folkloras kopu un individuālo izpildītāju dalību Nacionālajā sarīkojumā nosaka VIAA izveidota vērtēšanas komisija pēc katra Reģionālā sarīkojuma/skates izvērtējuma. Rezultāti tiek paziņoti reģionālā sarīkojuma/ skates noslēgumā.

PIETEIKŠANĀS 
10. Nacionālā sarīkojuma dalībniekiem jāpiesakās līdz 2027. gada 7. maijam elektroniski https://ej.uz/1naic.

FINANSĒJUMS
11. Nacionālā sarīkojuma koordinatoru, svētku norišu vadītāju, mākslinieka darba samaksu daļēji finansē no valsts budžeta 42.03. apakšprogrammas “Skolu jaunatnes dziesmu un deju svētki”. 
12. Dalībnieku piedalīšanos Nacionālajā sarīkojumā finansē pašvaldība vai iestāde, kuru dalībnieki pārstāv. 

PROJEKTA VADĪTĀJA – VIAA Interešu izglītības atbalsta nodaļas vecākā eksperte Māra Mellēna, tālrunis 26522141, e-pasts: mara.mellena@viaa.gov.lv.  

